**Kadrioru Saksa Gümnaasiumi mitteformaalne keskkonnajuhtimissüsteem**

Tallinn 2015/2016

Sisukord

[Sissejuhatus 3](#_Toc449256561)

[Hetkeolukorra kirjeldus 4](#_Toc449256562)

[Kooli keskkonnaülevaatus 5](#_Toc449256563)

[Keskkonnaülevaatuse tulemused valdkondade kaupa 7](#_Toc449256564)

[Ressursikulu analüüs 10](#_Toc449256565)

[Keskkonnajuhtimissüsteemi põhimõtted 15](#_Toc449256566)

[Eesmärgid 15](#_Toc449256567)

[Eesmärkide saavutamiseks vajalikud tegevused 15](#_Toc449256568)

[Rakenduskava 2015-2017 18](#_Toc449256569)

# Sissejuhatus

Dokument „Kadrioru Saksa Gümnaasiumi mitteformaalne keskkonnajuhtimissüsteem“ (edaspidi MFKKJS) on kooli [arengukava](http://www.ksg.edu.ee/images/stories/pdf2012-13/ksg-arengukava-2013-2017.pdf) 2013-2017 lisa, mis täpsustab arengukavas kirjeldatud põhiväärtusi, keskkonnapõhimõtteid, keskkonnaeesmärke ja tegevusi.

Kooli MFKKJS koostati MTÜ Koolitus- ja Nõustamiskeskuse HARED juhtimisel aastatel 2015-2016 Keskkonnainvesteeringute Keskuse rahastatud projekti „ Mitteformaalse keskkonnajuhtimissüsteemi loomine Kadrioru Saksa Gümnaasiumile“ raames. Dokumendi koostamisel on arvestatud ka Keskkonnainvesteeringute Keskuse toetusel Tallinna Ülikoolis läbi viidud pedagoogide koolituse 2014. aastal tehtud lõputööd „Tegevuskava kooli õpilaste keskkonnateadlikkuse tõstmiseks ja kujundamiseks“, mille autoriteks on õpetajad Kaja Jakobson, Airi Metspalu, Katre Tuisk, Kristel Vaiksaar.

MFKKJS koostamiseks moodustati koolis õpetajatest ja õpilastest töörühm, perioodiliselt arutati kavandatu läbi kogu kollektiiviga ja informeeriti lapsevanemaid.

# Hetkeolukorra kirjeldus

Kool on mitmeid aastaid väärtustanud keskkonda ja säästvat arengut nii õppetööd läbiva teemana kui kooli majandamisel ja koolikeskkonna kujundamisel. 2013. aastal sai kool Tallinna Keskkonnaameti ja Haridusameti tunnustuse „Keskkonnasõbralik kool 2013“. 2015. aastal toimunud samal konkursil kool ei osalenud.

Kooli arengukavas kirjeldatud väärtused, eesmärgid ja tegevused võimaldavad süvendatult keskkonnateemaga tegeleda ja laiendada seniseid tegevusvaldkondi.

Kooli põhiväärtustes on keskkonnal ja jätkusuutlikkusel oluline koht. Väljavõte arengukavast:

*Põhiväärtused*

*• Väärtustame turvalist õpikeskkonda, kus õpetajatel ja õpilastel on vabadus oma ideid teostada.*

*o See on – usaldus, lugupidamine, vastutus, enesekontroll ja eneseteostamine.*

*• Oleme avatud innovaatilistele mõtetele, ideedele, tegudele, samas austame traditsioone.*

*o See on – jätkusuutlike otsuste tegemine.*

*o See on – Eesti riigi ja rahvuskultuuri väärtustamine, kuid ka teiste kultuuride austamine.*

*o See on – ettevõtlikkus, uued õpetamismeetodid ja haridustehnoloogiad, kõrvuti parimate seniste õpetamis- ja õppimisviisidega.*

*• Väärtustame keskkonnateadlikkust.*

*o See on – kaunis koolikeskkond, keskkonnahariduslikud projektid, ressursside säästlik kasutamine.*

Arengukava üldeesmärkide hulgas on järgmised keskkonnaeesmärgid:

*Eesmärk 2. Kool on turvaline ning tervist ja keskkonda säästva õpi- ja töökeskkonnaga.*

*Eesmärk 5. Kooli iseloomustab innovatsioon, loovus, ettevõtlikkus, koostöö ja avatus kõikidel koolielu tasanditel.*

MFKKJS aitab kaasa järgmiste valdkonnaeesmärkide saavutamisele ja selleks kavandatud tegevuste läbiviimisele:

*Eesmärk 6 - Väärtusarendustöö jätkamine*

*Tegevused*

*• Väärtuste õpetamine uuenenud õppekava kaudu.*

*• Individuaalsete väärtushoiakute arendamine kõikides kooliastmetes.*

*Eesmärk 9 - Personali kaasamine koolikultuuri arendamisse*

*Tegevused*

*• Ainetoimkondade/õppetoolide tulemuslikum rakendamine parendustegevuses.*

*• Terviseedendamise programmid töötajatele (liikumispäevad, võrkpallitrenn, Pilates).*

*• Töö- ja tervisekaitse korraldamine.*

*Eesmärk 10 – Tervisenõukogu töö arendamine*

*Tegevused • Koolikeskkonna sisehindamine*

*Eesmärk 13 – Koostööpartneritega koostöö kavandamine ja kaasamine kooli ja õpilaste arengu toetamisse*

*Tegevused • Koostöö Looduse Omnibussi jt loodusharidust pakkuvate asutustega saksa keele ja loodusainete õppesuuna õppekava toetamiseks ja õpikeskkonna laiendamiseks*.

*Eesmärk 16 – Kooli õpilaskonna tegevuse aktiviseerimine ÕE liikmete eestvedamise kaudu*

*Tegevused • Ümarlaudade ja ajurünnakute korraldamine klassides uute ideede genereerimiseks ja meeskonnatöö parandamiseks*

*Eesmärk 20 – Õpikeskkonna kujundamine ja kooskõlla viimine õpilaste arenguks ja õppekava täitmiseks vajalike nõudmistega*

*Tegevused • Saksa keele ja loodusainete õppesuuna ning kõikide kooliastmete loodusainete õpetamiseks vajaliku õpikeskkonna, samuti õuesõppeklassi kujundamine ja arendamine.*

*• Parkimise ümberkorraldamine kooli õuealal*.

## Kooli keskkonnaülevaatus

Kooli keskkonnaülevaatus sisaldas kahte osa: ressursikulu analüüsi ning keskkonnaküsitlust, mille viisid iga klassi ühes paralleelis alates 3. klassist märtsis 2015 läbi kooli keskkonnatöörühma kuuluvad õpetajad, kaasates õpilasi. Vaadeldi järgmisi valdkondi:

1. Prügi ja jäätmetekke vähendamine
2. Tervis ja heaolu (ventilatsioon, CO2, tuulutamine, müratase, koolikotid, IT)
3. Liikumine
4. Vesi (kasutamine ja kokkuhoid)
5. Paberi kasutamine
6. Energia
7. Toit
8. Õppevahendite valik
9. Kooli territoorium (vahetundides õue, õuesõpe, elurikkus jms)
10. Transport
11. Teavitamine

Valdkonnad ja küsimused töötasid välja ja ülevaatuse viisid läbi

1. Sirje Kaljula,
2. Suviliis Sakk,
3. Jelena Pribylski,
4. Peeter Rokk,
5. Eliis- Beth Rosen,
6. Imbi Viisma,
7. Anni Metstak
8. Anna-Liis Tarm-Kriis,
9. Demi-Felicia Vares,
10. Karina-Anette Kiristaja,
11. Angelina Jerjomina,
12. Grete Glaase,
13. Carmen Niinepuu,
14. Sirje Aher,
15. Georg Aher.

Küsitluse viis klassis läbi õpetaja koos õpilasega.

Ülevaatuse koostamise aluseks kohandati Šotimaa ühe kooli ülevaatuse vorm <http://www.keepscotlandbeautiful.org/media/167076/PrimarySecondaryEnvironmentalReview2011.pdf> ). Lepiti kokku valdkonnad, igas neist koostati kuni kümme küsimust, millele sai vastata „jah“ või „ei“ ning seisukohta kommenteerida. Iga valdkonna kohta otsustati, mis on hästi ning millega peab veel tegelema, et olukorda parandada.

Näide:

Valdkond: **Toit.**  Kuupäev: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ülevaatust teinud õpetaja ja õpilaste nimed: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **1.Kas kooli sööklas tehakse midagi toidujäätmete hulga vähendamiseks?**  Jah/ei  Selgitus: | **6. Kas koolilõuna tegemisel eelistatakse Eesti toorainet?**  Jah/ei  Selgitus: |
| **2. Kas koolilõuna on tervislik?**  Jah/ei  Selgitus: | **7. Kas õpilased on rahul koolitoiduga?**  Jah/ei  Selgitus: |
| **3. Kas koolis on kraanivee joomiseks topse või muid nõusid?**  Jah/ei  Selgitus: | **8. Kas puhveti menüüs on piisavas valikus tervislikku toitu?**  Jah/ei  Selgitus: |
| **4. Kas koolisöökla lahtiolekuajad on piisavad?**  Jah/ei  Selgitus: | **9. Kas sööklas on söömiseks piisavalt aega?**  Jah/ei  Selgitus: |
| **5. Kas söökla toiduportsud on paraja suurusega?**  Jah/ei  Selgitus: | **10. Kas söökla teeb teadlikke valikuid pakendite hulga vähendamiseks?**  Jah/ei  Selgitus: |
| Oleme rahul, et | Me peame midagi ette võtma, et |

Tulemused võttis kokku MTÜ Koolitus- ja Nõustamiskeskus HARED. Tulemusi tutvustati õpilastele ülekooliliselt infoekraanidel ning klassijuhatajatundides. Õpetajad arutasid tulemusi juunis toimunud koolitusel, lastevanematele tutvustati tulemusi üldkoosolekul ja septembris 2015 toimunud Rohelise Kohviku raames.

### Keskkonnaülevaatuse tulemused valdkondade kaupa

1. **Valdkond „Tervis ja heaolu“**

Vastajad: 1D, 2. märtsil. Läbiviijad Peeter Rokk, Angelina Jerjomina,

5A 13. märtsil, Sirje Kaljula.

**Hästi on:**

**-** Koolis pakutakse taimetoitu;

* Koolis saab terviseprobleemi korral abi;
* Koolipäeva jooksul saab sõpradega piisavalt suhelda.

**Millega peaks tegelema**:

- Menüü mitmekesistamine;

* Toitlustamisel tuleks arvestada õpilaste tervislike erivajadustega;
* Riietusruumides pole mugav riietuda – kitsas, asju pole kuhugi panna. Väliriiete garderoobis peaks olema turvakaamera, nagidel nimesildid;
* Õpilased leiavad, et neist ei hoolita koolis;
* Paljudele ei meeldi vahetund, sest joostakse/ei saa joosta, öeldakse rõvedusi, palju kisa;
* Koolikott on raske;
* Koolipäev on väga väsitav.

1. **Valdkond „Vesi, vee säästmine“**

Vastajad ja läbiviijad: 11-1 klass, 25. märts, Sirje Kaljula; 5A klass, 13. märts, Sirje Kaljula; 4c klass, 24.03 Jelena Pribylski, Grete Glaase

Hästi on:

* Koolis mõõdetakse regulaarselt veekulu;
* Kraanidel on andurid, vesi tuleb siis, kui käed alla paned;

- Koolis on puhas joogivesi, soe vesi.

Millega peaks tegelema:

* Õpilased ei tea, kuhu läheb koolis tekkinud reovesi;
* Ei ole uuritud, millised puhastuskemikaalid satuvad koolis reovette;
* Kõik automaatsed kraanid pole töökorras;
* 4. ja 5.korruse klassides on veel vahel rooste maitse.

Vastamata jäi: 1. Kas koolis teatakse, kus on kõige suurem veekulu?

2. Kas kooli veekulu on võrreldes eelmise aastaga tõusnud?

Õpilased ei olnud teadlikud tegelikust veekulust koolis, andmed selle kohta olid olemas ainult majandusjuhatajal ja direktsioonil.

1. **Valdkond Energia ja selle säästmine**

Vastajad ja läbiviijad: 27.03, 8A, Eliis-Beth Rosen, 9B 24.03.2015, Jelena Pribylski

Hästi on:

* Koolis pole tõmbetuult;
* Kool on parajalt soe;
* Enamik õpilasi tuleb kooli energiasäästvamaid transpordivõimalusi kasutades;
* Kevadel, kui on valge, kasutatakse loomulikku valgust.

Millega peaks tegelema:

* Õpilased arvavad, et elektroonilised seadmed on välja lülitatud kui neid ei kasutata, tegelikult ooterežiimil;
* Õpilased pole uurinud, mida saaks koolis energia säästmiseks ette võtta
* Mõnes klassis puhub akna juures tuul;
* Klassiruumide ventilatsioon ei tööta;
* Tühjades ruumides põleb vahel tuli;
* Ei teata, kas kooli energiakulutus on võrreldes eelmise aastaga tõusnud
* Ei teata, kas koolil on energiamärgistus;
* Tööõpetuse õpetaja võiks koos õpilastega teha raamid kottidele, millesse kogutakse pandipakendeid ja pakendeid

1. **Valdkond „Teavitamine“**

Vastajad ja läbiviijad: 11-1 klass, 25. märts, Sirje Kaljula; 7c 26. märts Peeter Rokk, Demi-Felicia Vares

Hästi on:

* Kool teeb keskkonnaalast koostööd teise kooliga (7. kl vastus);
* Ligi pooled vastanutest teavad, et raamatukogus on keskkonnasõbralikku käitumist tutvustavaid trükiseid;
* Kooli FB lehel on palju infot.

Millega peaks tegelema:

* Koolielu kohta ei saa vajalikku infot õigeaegselt (sh perioodõppe kohta);
* Kool teavitab keskkonnasõbralikest käitumisviisidest vähe;
* Kooli ei peeta keskkonnasõbralikuks;
* Infotelekast ei saa piisavalt infot;
* Ei teata, et õpilased oleks uurinud kooli keskkonnasõbralikkust;
* Üle poolte vastanutest ei tea, kas koolis on viimasel

kahel õppeaastal olnud keskkonnateemalisi näitusi või

kampaaniaid.

1. **Valdkond „Toit“**

Vastajad ja läbiviijad: 9B 24. märts Jelena Pribylski; 8a 26. märts Eliis-Beth Rosen; 7c 26. märts Peeter Rokk, Demi-Felicia Vares; 6b 11.märts Suviliis Sakk ja Angelina Jerjomina, 5A 13.03 Sirje Kaljula, 5A kl õpilane; 4c 24.03, Jelena Pribylski, Greete Glaase.

Hästi on:

* Kell 15.00 – 16.00 võib minna üle jäänud toitu sööma;
* Pakutakse kodust toitu, piima, salatit, puuvilju

Millega peaks tegelema:

* Sööklas tehakse vähe toidujäätmete hulga vähendamiseks;
* Sööklasse saaks teha maitsetaimede kastid
* Toit on sageli liiga rasvane;
* Joogivesi on raskesti kättesaadav (klassides puuduvad kruusid/topsid);
* Pole teada, mis kellani koolisöökla/puhvet töötab, pole infot lahtiolekuaegadest ega söögivahetundidest;
* Ei teata, kas söökla teeb teadlikke valikuid pakendite hulga vähendamiseks;
* Puhvetis võiks olla rohkem tervislikke snäkke (porgand, lillkapsas jms);
* Vahetundides on aeg söömiseks ebapiisav;
* Õpilased ei saa ise endale sobiva suurusega toiduportsu tõsta;
* Ei teata, kas koolilõuna tegemisel eelistatakse Eesti toorainet;
* Üle poole vastanutest ei pea koolitoitu maitsvaks.

1. **Valdkond „Liikumine“**

Vastajad ja läbiviijad: 9b 24.03. Jelena Pribylski; 8a 26.03 Eliis-Beth Rosen; 2b SuviliisSakk, Demi Felicia Vares; 1d 2. märts Peeter Rokk, Angelina Jerjomina

Hästi on:

* Kooli peetakse üldiselt turvaliseks;
* Koolis saab piisavalt sporti teha. Meeldib spordipäev, suusapäev, tervisenädal. - Kehalise kasvatuse tunnis saab piisavalt liikuda.Kehaline kasvatus on mitmekesine: ujumine, suusatamine ja saalis ja õues;
* On uus spordisaal ja staadion, sportimise võimalused on väga head. Võimlat saab vabadel aegadel kasutada.
* Jalgsi kooli tulek on turvaline;
* On rattaparkla (võiks suurem olla).

Millega peaks tegelema:

* Väikesed lapsed jooksevad koridorides – vajavad liikumisvõimalust;
* Soojema ilmaga võiks õue lubada, seal saaks joosta ja seal poleks nii palju lärmi;
* Staadionil tahaks palli mängida (kehalise õpetajad ei luba);
* Üle poolte vastanutest leiab, et kiusamise korral ei saa koolist abi;
* Rohkem võiks olla huvitavaid tervist edendavaid üritusi ja kampaaniaid;
* jalgrattaga kooli tulekut sügisel ja kevadel ei pea enamik turvaliseks;

1. **Valdkond „Kooli territoorium“**

Vastajad ja läbiviijad: 7c, 26. märts , Peeter Rokk ja Demi Felicia Vares; 2b, 03.2015; Suviliis Sakk ja Demi Felicia Vares; 1d 2.märts 2015 Peeter Rokk, Angelina Jerjomina

Hästi on:

* Kooli territooriumil on piisavalt mängu- ja liikumisväljakute atraktsioone;
* Kooli territooriumi kasutatakse õppetegevuses;
* On jalgpalliplats, korvirõngas;
* Kooliõu on suur, palju lapsi saab korraga õues olla.

Millega peaks tegelema:

* Territoorium peaks olema kunstiga kaunistatud. kooli territooriumil võiks olla mingit kunsti (a la värviga tehtud keksukastid väikestele, mingid muud joonistused asfaldil või seinal);
* Peaksid olema korvpalli- ja võrkpalliväljakud, lauatennis;
* Kooli territooriumil peaks olema väike õpilaste hooldatav aiamaa, tegema aiandusprojekte;
* Peaks korraldama talgupäevi territooriumi korrashoiuks;
* Territooriumil on vähe elupaiku putukatele ja lindudele -tuleks pesakastid üles panna;
* Õues võiks rohkem tunde olla;
* Koolivälisel (õhtutel) ajal viibib staadionil palju võõrast

rahvast lähipiirkonnast. Nad toovad prahti ja prügi koolihoovi.

Keskkonnaülevaatuse tulemusi arvestati tegevuskava koostamisel. Osa probleeme lahendati jooksvalt, näiteks esitati 2015. aasta sügisest tööle hakanud uuele toitlustusfirmale keskkonnanõuded: toidujäätmete koguse vähendamiseks peavad õpilased saama ise toitu võtta, enam ei jagata igaühele valmisportsjoneid jms.

### Ressursikulu analüüs

Koolimaja renoveeriti 2013. aastal. Selle käigus uuendati muuhulgas küttesüsteem, ventilatsioon, elektrisüsteem, vesivarustus. Tualettruumides on liikumisanduriga automaatkraanid ja lambid, mistõttu vett ega elektrit ei raisata. Koopiapaber jm kontoritarbed ning koristusvahendid ostetakse Tallinna Linnavalitsuse või Tallinna Haridusameti lepingulistelt partneritelt odavaima hinnaga. Kool ei saa ise tarnijaid valida. Võimalusel eelistatakse ostude tegemisel vastupidavaid, keskkonnasõbralikumaid ja ökomärgistega tooteid, kuid linnavalitsuse tasemel tehtud lepingutes ei ole toote keskkonnasõbralikkus tingimuseks.

Prügivedu on Tallinnas omavalitsuse poolt korraldatud, kool ise lepinguid ei sõlmi.

Kool sõlmis 2015. aastal uue õpilaste toitlustamise lepingu, milles oli teenusepakkujale tingimuseks seatud toidujäätmete vähendamine (õpilased saavad ise sobiva suurusega portsjone võtta) ning puhveti menüü tervislikkus.

Ressursikulu analüüsisid õpilased 2016. aasta veebruarist aprillini õpetajate Pille Kukkuri, Eliis-Beth Roseni ja majandusjuhataja Siiri Matso juhendamisel. Aluseks võeti 2015. aasta andmed.

Joonis 1. Veekulu kuude kaupa 2015. aastal.

Koolis õpib 2015/2016 õppeaastal 991 õpilast, töötajaid (õpetajad, tugipersonal ja tehnilised töötajad) on ligikaudu 100, seega kajastatakse umbes 1100 inimese veetarbimist koolis, sh söökla. Andmed ei näita siiski ainult õpilaste ja õpetajate poolt kulutatud vee hulka, vaid kajastub ka õhtupoole spordihoone rentijate veetarbimine. Sügispoolaastal on spordihoone rentijaid rohkem ning seepärast ka veekulu suurem.

Kui jätta arvestamata juuli ja august, mil veetarbimine praktiliselt puudub, siis õppeperioodil kulub vett 2185 m3 . Inimese kohta on veekulu keskmiselt 1,99m3 kuus, ehkligikaudu 8 liitrit päevas (arvutamisel võetud aluseks 22 tööpäeva kuus).

Kuna torustikus puuduvad lekked ning kraanid on liikumisanduriga, siis on õpilaste ja õpetajate poolt kasutatava vee koguse vähendamine raske ja vee vähest keskmist kogust inimese kohta arvestades ilmselt ka mittevajalik. Vee kokkuhoiuks tuleb pigem vajadusel jälgida söökla ja spordihoone veekasutust.

Joonis 2. Küttekulu 2015. aastal

Joonis 3. Keskmised välisõhu temperatuurid

Küttekulud korreleeruvad suuresti välisõhu temperatuuriga. Küte on automaatrežiimiga. Igas ruumis on võimalus kütte intensiivsust reguleerida. Sooja vett kasutatakse aastaringselt, seepärast ei lange küttekulu ka suvekuudel nulli. Kaaluda võiks „kampsunipäeva“ projekti läbiviimist – ühel päeval nädalas alandada temperatuuri ühe kraadi võrra.

Elektrienergia kasutuses on samuti näha koolivaheaegade ja aastaaegade mõju. Õppeperioodil on keskmine elektrienergia kulu 25,203MWh. Liikumisanduriga lülitid on koridorides ja tualettides, klassides kustutatakse vahetundideks tuli. Väljaspool koolipäeva ei ole koridorid valgustatud.

Õpilased mõõtsid tundide ajal CO2 kontsentratsiooni muutust, samuti valgustatuse ja mürataseme muutust. Selgus, et enamik näitajaid oli normi piirides, kuid kõikide vaadeldud näitajate puhul esines ka normist suuremaid näitajaid.

Tabel 1. Keskkonnanäitajad koolis

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Vaatleja nimi: | Vaa-luse kuupäev | Ruumi nimetus | Vaatluse aeg | Süsihappe-gaasi sisaldus alguses: | Süsihappe-gaasi sisaldus keskel: | Süsihappe-gaasi sisaldus lõpus: | Töö-koha valgus-tugevus alguses: | Töökoha valgus-tugevus keskel: | Töökoha valgus-tugevus lõpus: | Ruumi müra-tase algu-ses | Ruumi müra-tase keskel: | Ruumi müra-tase lõpus: |  |
| Anna-Liis | 3.10.  2016 | 305 | 1. Tund |  |  |  |  |  |  | 73.9 dB | 55.8 dB | 74.1 dB |  |
| Marie Liis Randlane | 3.10.  2016 | 305 | 1. tund | 1190 ppm | 674ppm | 715ppm |  |  |  |  |  |  |  |
| Anna-Liis | 3.10.2016 | 3. korrus | 1. Vahe-tund |  |  |  |  |  |  | 89.5 dB | 101.8 dB | 70.7 dB |  |
| Demi-Felicia Vares | 3.10.2016 | 3. korruse koridor | 1. vahe-tund |  |  |  | 148,6 LUX |  |  |  |  |  |  |
| Anna-Liis | 3.10.2016 | 301 | 2. Tund |  |  |  |  |  |  | 69.0 dB | 69.8 dB | 85.5 dB |  |
| Demi-Felicia Vares | 3.10.2016 | 301 | 2. tund |  |  |  | 450 LUX | 397 LUX | 403 LUX |  |  |  |  |
| Anna-Liis | 3.10.2016 | Puhvet | 2. Vahetund |  |  |  |  |  |  | 78.5 dB | 78.9 dB | 97.0 dB |  |
| Marie Liis Randlane | 3.10.2016 | 301 | 2.tund | 627ppm | 740ppm | 785ppm |  |  |  |  |  |  |  |
| Anna-Liis | 3.10.2016 | 113 | 3. Tund |  |  |  |  |  |  | 81.7 dB | 92.8 dB | 86.4 dB |  |
| Anna-Liis | 3.11.2016 | 503 | 3. Tund |  |  |  | 438 LUX | 73 LUX | 76 LUX |  |  |  |  |
| Demi-Felicia Vares | 3.10.2016 | 113 | 3. tund |  |  |  | 604 LUX | 620 LUX | 629 LUX |  |  |  |  |
| Demi-Felicia Vares | 3.11.2016 | 503 | 3. tund | 895 ppm | 1385 ppm | 2000 ppm |  |  |  |  |  |  |  |
| Marie Liis Randlane | 3.10.2016 | 113 | 3.tund | 731ppm | 889ppm | 875ppm |  |  |  |  |  |  |  |
| Marie Liis Randlane | 3.11.2016 | 503 | 3.tund |  |  |  |  |  |  | 62,4 dB | 74,3 dB | 82,1 dB |  |
| Vaatleja nimi: | Vaa-luse kuupäev | Ruumi nimetus | Vaat-luse aeg | Süsihappe-gaasi sisaldus alguses: | Süsihappe-gaasi sisaldus keskel: | Süsihappegaasi sisaldus lõpus: | Töö-koha valgus-tugevus alguses: | Töökoha valgus-tugevus keskel: | Töökoha valgus-tugevus lõpus: | Ruumi müra-tase alguses | Ruumi müra-tase keskel: | Ruumi müra-tase lõpus: |  |
| Anna-Liis | 3.10.2016 | 413 | 4. Tund |  |  |  |  |  |  | 73.4 dB | 68.0 dB | 75.8 dB |  |
| Anna-Liis | 3.11.2016 | 303 | 4. Tund |  |  |  | 780 LUX | 796 LUX | 850 LUX |  |  |  |  |
| Demi-Felicia Vares | 3.10.2016 | Kunstiklass | 4. tund |  |  |  | 674 LUX | 398 LUX | 374 LUX |  |  |  |  |
| Demi-Felicia Vares | 3.11.2016 | 303 | 4. tund | 773 ppm | 669 ppm | 705 ppm |  |  |  |  |  |  |  |
| Anna-Liis | 3.10.2016 | Söökla | 4. Vahetund |  |  |  |  |  |  | 84.3 dB | 85.7 dB | 97.6 dB |  |
| Demi-Felicia Vares | 3.10.2016 | Söökla | 4. vahetund |  |  |  | 254 LUX |  |  |  |  |  |  |
| Marie Liis Randlane | 3.10.2016 | 413 | 4.tund | 835ppm | 740ppm | 802ppm |  |  |  |  |  |  |  |
| Marie Liis Randlane | 3.11.2016 | 303 | 4.tund |  |  |  |  |  |  | 67,7 dB | 71,4 dB | 80,9 dB |  |
| Anna-Liis | 3.10.2016 | 409 | 5. Tund |  |  |  |  |  |  | 66.7 dB | 74.7 dB | 73.6 dB |  |
| Anna-Liis | 3.11.2016 | 405 | 5. Tund |  |  |  | 273 LUX | 418 LUX | 442 LUX |  |  |  |  |
| Demi-Felicia Vares | 3.10.2016 | Matemaatikaklass 408 | 5. tund |  |  |  | 1106 LUX | 1060 LUX | 1046 LUX |  |  |  |  |
| Demi-Felicia Vares | 3.11.2016 | 404 | 5. tund | 1030 ppm | 817 ppm | 818 ppm |  |  |  |  |  |  |  |
| Marie Liis Randlane | 3.10.2016 | 414 | 5.tund | 966ppm, | 1070 ppm | 1155ppm |  |  |  |  |  |  |  |
| Marie Liis Randlane | 3.11.2016 | 405 | 5.tund |  |  |  |  |  |  | 81,1 dB | 66,6 dB | 76,4 dB |  |
| Demi-Felicia Vares | 3.10.2016 | 504 | 6. tund |  |  |  | 381 LUX | 318 LUX | 333 LUX |  |  |  |  |
| Marie Liis Randlane | 3.10.2016 | söökla | neljas vahetund | 1495 ppm | -.- | -.- |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  | Üle 60 dB müra hakkab segama keskendumist | | | | | | | | | | | |
|  |  | Müra, mis on 8-tunnise tööpäeva jooksul üle 80 dB, võib kahjustada kuulmist | | | | | | | | | | | |
|  |  | Lubatav müra piirnorm EL-s on 85 | | | |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  | valgustatuse intensiivsus 10-200 luksi ebatäpse töö korral | | | | | | | | | | | |
|  |  | valgustatuse intensiivsus 200-800 lux normaalseteks toiminguteks | | | | | | | | | | | |
|  |  | valgustatus 800-3000 lux eriotstarbeks | | | | | | | | | | |  |
|  |  |  |  |  |  |  |  |  |  |  |  |  |  |
|  |  | Õpperuumi ühes liitris siseõhus võib olla keskmiselt kuni 1000 mikroliitrit (ppm) süsinikdioksiidi. | | | | | | | | | | | |
|  |  | Süsinikdioksiidi sisaldus on üle piirnormi | | | | | | | | | | | |

# Keskkonnajuhtimissüsteemi põhimõtted

1. Direktor loob iga aasta maikuus keskkonnatöörühma, mille tegevus on ühendatud tervisenõukogu ja töökeskkonna nõukogu tegevusega ning kestab järgmise õppeaasta lõpuni.
2. Iga-aastaselt jälgitakse kooli ressursikulu ning vajadusel võetakse tarvitusele meetmed selle vähendamiseks.
3. Uus töörühm kavandab järgmise õppeaasta tegevused koos eelmise töörühma, majandusjuhataja ja õpilasesindusega ning kooskõlastab kavandatu direktsiooniga.
4. Töörühm

* monitoorib ressursikulu ja keskkonnateadlikkuse taset koolis ning teeb vajadusel parendusettepanekuid,
* algatab ja viib läbi kolleege, õpilasi, vanemaid ja huvirühmi kaasates keskkonnateemalisi üritusi ja kampaaniaid,
* innustab kolleege osalema keskkonnaprojektides ja muus keskkonnateadlikkust tõstvas tegevuses,
* teeb ettepanekud õpilaste keskkonnateemaliste loovtööde ja uurimistööde teemadeks.

# Eesmärgid

**Keskkond ja säästev areng on õppetöös süsteemselt lõimitud.**

**Õpilased ja töötajad saavad koolis keskkonnateadlikult käituda.**

**Kooli õueala bioloogiline mitmekesisus ei kahane.**

**Kool on tuntud keskkonnateadliku haridusasutusena.**

**Kooli ressursikulu on mõistlik.**

**Kool on sotsiaalselt vastutustundlik.**

## Eesmärkide saavutamiseks vajalikud tegevused

**Eesmärk: Keskkond ja säästev areng on õppetöös süsteemselt lõimitud.**

T-1.1. Olemasolevate keskkonnahariduslike õppekäikude ja muude tegevuste kaardistamine

T-1.2. Õuesõppe võimaluste kaardistamine, lähtudes erinevatest ainetest ning ülevaate koostamine, sh õppekava toetavate keskkonnahariduslike õppekäikude/õuesõppe süsteemi loomine.

T-1.3. Vähemalt kord aastas ülekoolilise projektipäeva või kampaania läbiviimine

T-1.4. Keskkonnaharidusliku projektõppe arendamine. 2016-2018, koolitused õpetajatele

T-1.5. Keskkonnahariduslike õppepäevade läbiviimine põhikoolile. (Igal aastal, koostööpartneritega, omaalgatuslikud matkapäevad jms)

T-1.6. Töötatakse välja valik keskkonnateadlikkuse kujundamisega seotud teemasid loovtöödeks ja uurimistöödeks.

T-1.7. Õuesõppe tundide läbiviimine (Vähemalt üks õuetund igas aines igale klassile aastas).

**Õpilased ja töötajad saavad koolis keskkonnateadlikult käituda.**

T-2.1. Viiakse läbi koolisisene konkurss keskkonnateadlikku käitumist juhendavate kleebiste ideede saamiseks.

T-2.2. Kujundatakse ja trükitakse keskkonnateadlikule käitumisele kutsuvad kleebised ning võetakse need koolis kasutusele.

T-2.3. Koostöös Tallinna Haridusameti ja Tallinna Keskkonnaametiga luuakse võimalus prügi sorteerimiseks.

T-2.4. Koostöös õpilasesindusega korraldatakse pandipakendite kogumine ja nende eest saadud vahendite kasutamine keskkonnateadliku käitumise toetamiseks.

T-2.5. Söökla haldaja leidmise konkursil esitatakse nõuded töö keskkonnasõbralikumalt korraldamiseks (õpilased saavad ise sobiva suurusega portsjonid võtta, väikepakenditest loobumine, kohaliku tooraine eelistamine jms).

T-2.6. Igal aastal viiakse läbi koolikeskkonna (müra, õhu kvaliteet, ressursside kulutamine jms) analüüs ning vajadusel tehakse parendustegevused.

T-2.7. Koostöös õpilasesindusega töötatakse välja meetmed õpilaste ja õpetajate liikumisharjumuste suurendamiseks kooli tulekul, vahetundides ja õppetöös.

**Kooli õueala bioloogiline mitmekesisus ei kahane.**

T-3.1. Õueala hooldatakse viisil, mis ei kahanda bioloogilist mitmekesisust (sügisel ei riisuta ära kõiki lehti, suvel jäetakse osa taimedest kasvama kuni seemned valmivad jms).

T-3.2. Õuealale paigutatakse lindude pesakastid.

T-3.3. Õuealale paigutatakse putukahotellid.

T-3.4. Korraldatakse lindude talvine toitmine. (Algklassid nädalate kaupa)

T-3.5. Kooli juubeliks viiakse läbi tulpide istutamise kampaania.

T-3.6. Loodussuuna õpilased teevad üle aasta uurimistöö õueala bioloogilise mitmekesisuse kindlakstegemiseks (või tehakse sel teemal loovtöö).

**Kool on tuntud keskkonnateadliku haridusasutusena.**

T-4.1. Vähemalt kord aastas viiakse lapsevanematele läbi roheline kohvik, mille raames toimub kasutatud asjade vahetus/müük ning teavitatakse muudest kooli keskkonnasõbralikest tegevustest.

T-4.2. Kooli Facebook lehel kirjeldatakse kooli keskkonnasõbralikke tegevusi.

T-4.3. Algatatakse ja osaletakse ülelinnalistes, üleriigilistes ja rahvusvahelistes üritustel, keskkonnaprojektides ja kampaaniates (näiteks „Prügivahetund“, „Sussikott“, „Läänemere väljakutse“ jms).

T-4.4. Keskkonnasõbraliku tegevuse kohta pressiteadete saatmine ja võimalusel artiklite avaldamine.

**Kool on sotsiaalselt vastutustundlik.**

T-5.1. Kooli majandamisel eelistatakse võimalusel ökomärgistega või keskkonnasõbralikumalt toodetud ja kohalikust toorainest tooteid.

T-5.2. Kooli majandamisel eelistatakse parandamist ja taaskasutust uute toodete ostmisele.

T-5.3. Keskkonnateadlikkuse suurendamiseks filmiõhtute korraldamine õpilastele ja vanematele.

T-5.4. Koolimajja unustatud riiete, jalanõude jms taaskasutuse korraldamine (projekt „Kadri riidekapp“)

T-5.5. Vähemalt kord aastas õpetajate tervise- ja liikumispäevade korraldamine

T-5.6. Ülekoolilise õpilaste ja õpetajate tervisenädala korraldamine kord aastas.

T-5.7. Õuevahetundide korraldamine vähemalt kolm kord nädalas (kuiva ilmaga).

T-5.8. Liikumisvahetundide korraldamine igale klassile vähemalt kolm korda nädalas koostöös ÕE.

T-5.9. Liikumispausi sisseseadmine koolipäeva jooksul (näiteks kolmanda tunni alguses 2-3 minutit) ning liikumist võimaldavate meetodite kasutamine õppetöös.

# Rakenduskava 2015-2017

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr. | **EESMÄRK (E)** | | **MÕÕDIK** | **Oodatud tulemus** | **2015.a. I poolaasta seisund** | **20 15  II pool-aas-ta** | **2016** | **2017** | **VASTUTA-JA/ LÄBIVIIJA** |
| **Tegevus (T)** | **Tegevuse täpsustus** |
| E-1. | **Keskkond ja säästev areng on õppetöös süsteemselt lõimitud.** | | | | | | | | |
| T.1.1. | Olemasolevate keskkonna-hariduslike õppekäikude ja muude tegevuste kaardistamine | Ainetoim-konnad kaardistavad oma valdkonna tegevused, keskkonna-töörühm koostab ühtse faili, mis on kättesaadav kõikidele töötajatele | Teave on sisevõrgus. | Õpetajad oskavad kavandada õppekäike jm tegevusi lähtuvalt juba olemasolevast infost, õpilaste õpe muutub mitmekesise-maks | Mõned rühmad ei ole jäätmetekke Iga õpetaja kavandab õppekäigud üldjuhul ise, teistega koostööd tegemata, on kattuvusi. |  | x |  | Keskkonna-töörühma juht |
| T 1.2. | Õuesõppe võimaluste kaardistamine, lähtudes erinevatest ainetest ning ülevaate koostamine, sh õppekava toetavate keskkonna-hariduslike õppekäikude/ õuesõppe süsteemi loomine. | Keskkonna-töörühm koostab õpetajatele küsimustiku senise praktika ja soovide väljaselgita-miseks ning viib selle läbi. Tulemuste alusel koostatakse ülevaade, mis tehakse kõigile kättesaadavaks. | Küsimustik on koostatud, uurimus läbi viidud, tulemused kättesaadavad. | Õpilaste võimalused õuesõppeks on paranenud. | Õuesõpe on süsteemitu ja põhineb õpetaja entusiasmil. |  | x | x | Keskkonna-töörühm |
| T 1.3. | Vähemalt kord aastas ülekoolilise keskkonna-haridusliku projektipäeva või kampaania läbiviimine | II poolaastal moodustatakse töörühm, kes kavandab kolleege ja koostööpartnereid kaasates järgmise õppeaasta projekti-päeva või kampaaniad ning juhib nende läbiviimist. | Töörühm on moodustatud, keskkonna-hariduslik projektipäev või kampaania läbi viidud. | Õpetajate meeskonna-töö paraneb, õpilaste ja õpetajate keskkonna-teadlikkus tõuseb. | Kampaa-niaid ja projektipäe-vi viiakse läbi entusiastlike õpetajate algatusel. | x | x | x | Õppejuht |
| T 1.4. | Keskkonna-haridusliku projektõppe arendamine. | Igal aastal korral-datakse õpetajatele vähemalt 20 tundi koolitust projekt-õppest ja keskkonnateemadest, võimalusel osaletakse selleteemalises projektis. | Igal aastal on õpetajatel olnud vähemalt 20 tunni ulatuses võimalus osaleda projektõppe ja keskkonna-teemalisel koolitusel. | Õpilaste õpioskused on paranenud, keskkonna-teadlikkus tõusnud | Projektõpet rakendab osa õpetajaid lühikest aega. |  | x | x | Direktor, õppejuht |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Nr. | **EESMÄRK (E)** | | | **MÕÕDIK** | **Oodatud tulemus** | **2015.a. I poolaasta seisund** | **2015  II pool-aasta** | | **20 16** | | **20 17** | | **VASTUTAJA/ LÄBIVIIJA** | |
| **Tegevus (T)** | | **Tegevuse täpsustus** |
|  |  | | | | | | | | | | | | | |
| T 1.5. | | Keskkonna-hariduslike õppepäevade läbiviimine põhikoolile. | Keskkonna-töörühm kavandab igal aastal koostöös kolleegide ja partneritega, igale põhikooli klassile vähemalt ühe keskkonna-haridusliku õppepäeva | Põhikooli iga klass on õppeaasta jooksul osalenud vähemalt ühel keskkonna-hariduslikul õppepäeval (sh omaalgatuslikud matkapäevad jms) | Õpetajate meeskonna-töö paraneb, õpilaste ja õpetajate keskkonna-teadlikkus tõuseb. | Õppepäe-vade läbiviimine oleneb klassijuhataja entusiasmist ja keskkonna-teadlikkusest | |  | | x | | x | | Keskkonna-töörühm |
| T 1.6. | | Töötatakse välja valik keskkonna-teadlikkuse kujundamisega seotud teemasid loovtöödeks ja uurimistöödeks. | Keskkonna-tööruhm algatab kolleegidelt keskkonna-hariduslike loov- ja uurimistööde teemade kogumise ja andmebaasi loomise | Keskkonna-hariduslike loov- ja uurimistööde teemade andmebaas on koostatud ning õpilastele ja õpetajatele kättesaadav | Loovtööde ja uurimistööde tegemisega suureneb õpilaste keskkonna-teadlikkus | 2015 aastal tehti 14 keskkonna-teemalist uurimistööd. Teemade andmebaas puudub. | | x | | x | | x | | Õppejuht |
| T 1.7. | | Õuesõppe tundide läbiviimine | Keskkonna-töörühm koostöös klassijuhatajate ja aineõpetaja-tega kavandab igale klassile õppeaasta jooksul igas aines vähemalt ühe keskkonna-teemalise õuesõppetunni läbiviimise. | Vähemalt üks õuetund igas aines igale klassile on õppeaasta jooksul läbi viidud | Õpilaste koolimeeldi-vus suureneb, keskkonna-teadlikkus tõuseb. | Õuesõpe on süsteemitu ja põhineb õpetaja entusiasmil. | |  | | x | | x | | Keskkonna-töörühm, õppejuht |
| E- 2 | | Õpilased ja töötajad saavad koolis keskkonnateadlikult käituda. | | | | | | | | | | | | |
| T 2.1. | | Viiakse läbi koolisisene konkurss keskkonna-teadlikku käitumist juhendavate kleebiste ideede saamiseks | Keskkonna-töörühm korraldab põhikooli vanemate klasside õpilaste hulgas konkursi kleebiste ideede saamiseks. | Konkurss on läbi viidud | Töötajate ja õpilaste keskkonna-teadlikkus kasvab. | Kleebised puuduvad | | x | |  | |  | | Keskkonna-töörühm |
| T 2.2. | | Kujundatakse ja trükitakse keskkonna-teadlikule käitumisele kutsuvad kleebised ning võetakse need koolis kasutusele. | Keskkonna-töörühm edastab konkursi tulemused kunstnikule, kes kavandab kleebised ja laseb need trükkida. | Kleebised on koolis kasutusel. | Õpetajate ja õpilaste keskkonna-teadlikkus kasvab. | Kleebised puuduvad | | x | |  | |  | | Keskkonna-töörühm |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Tegevus** | **Tegevuse täpsustus** | **Mõõdik** | **Tulemus** | **2015.a. I pool-aasta seisund** | **2015  II pool-aasta** | **20 16** | **20 17** | **VASTUTA-JA/ LÄBIVIIJA** |
| T2.3. | Koostöös Tallinna Haridusameti ja Tallinna Keskkonnaameti-ga luuakse võimalus prügi sorteerimiseks. | Majandus-juhataja ja direktor teevad ettepaneku paigaldada kooli juurde sorteerimist võimaldavad prügikastid. Kooli ruumides on prügi liigiti kogumist võimaldavad prügikastid. | Olmeprügi hulk väheneb. | Õpilaste ja õpetajate keskkonna-teadlikkus kasvab. | Eraldi sorteeri-takse paberit ja pappi |  | x | x | Direktor, majandus-juhataja |
| T.2.4. | Koostöös õpilasesindu-sega korraldatakse pandipakendite kogumine ja nende eest saadud vahendite kasutamine keskkonna-teadliku käitumise toetamiseks. | Keskkonna-töörühm juhendab õpilasesindust pandipakendite kogumisel ning saadud ja kulutatud summade üle arvestuse pidamisel. | Pandipakendid on eraldi kogutud, saadud summade kasutamise süsteem välja töötatud. | Keskkonna-hariduslikeks tegevusteks on koolis rohkem vahendeid, õpilaste oskus eelarvestada paraneb. | Pandi-paken-deid eraldi ei koguta. |  | x | x | Keskkonna-töörühm |
| T.2.5. | Söökla haldaja leidmise konkursil esitatakse nõuded töö keskkonna-sõbralikumalt korraldamiseks | Nõuded: õpilased saavad ise sobiva suurusega portsjonid võtta, väikepakendi-test loobumine, kohaliku tooraine eelistamine) | Söökla haldaja konkursil on keskkonna-sõbralikumad nõuded sisse viidud. | Õpilased ja õpetajad toituvad tervislikumalt, tekib vähem toidu- ja pakendijäät-meid | Sööklas tekkis rohkesti toidujäät-meid, kasutati väikepakendeid | x |  |  | Direktor |
| T.2.6. | Igal aastal viiakse läbi koolikeskkonna analüüs ning vajadusel tehakse parendustege-vused. | Loodussuuna klass teeb loodus- ja reaalainete õpetajate juhendamisel kord nädalas keskkonnanäita-jate mõõtmised. Kord veerandis tehakse kokkuvõte ja presenteeritakse kooli info-ekraanil. Vajadusel kavandatakse parendus-ettepanekud. Müra tase ühiskasutusega ruumides, näiteks sööklas. Info eelmise päeva vahetundide kohta infoekraanil. | Mõõtmised ja analüüs on tehtud. | Koolikeskkond vastab tervisekaitse normidele, ressursikulu väheneb | Keskkonnanäita-jaid pole kogutud ega analüüsi-tud |  | x | x | Keskkonna-töörühm |
|  | **Tegevus** | **Tegevuse täpsustus** | **Mõõdik** | **Tulemus** | **2015.a. I pool-aasta seisund** | **2015  II pool-aasta** | **20 16** | **20 17** | **VASTUTAJA/ LÄBIVIIJA** |
| T.2.7. | Koostöös õpilas-esindusega töötatakse välja meetmed õpilaste ja õpetajate liikumisharju-muste suurendamiseks kooli tulekul, vahetundides ja õppetöös. | Keskkonna-töörühm ja ÕE kavandavad igal sügisel õppeaasta jook-sul liikumis-harjumusi suu-rendavad tege-vused, näiteks sammuluge-mise kuu, siseruumide liikumisrada jms | Liikumisharju-musi suurendavad tegevused on igaks õppeaastaks planeeritud | Õpilaste ja töötajate tervisekäitumine paraneb | Liikumist suurendavaid tegevusi on kavandatud entusiasmile toetudes, süsteem puudub |  | x | x | Keskkonna-töörühm |
| E 3. | Kooli õueala bioloogiline mitmekesisus ei kahane | | | | | | | | |
| T 3.1. | Õueala hooldatakse viisil, mis ei kahanda bioloogilist mitmekesisust. | Sügisel ei riisuta ära kõiki lehti, suvel jäetakse osa taimedest kasvama kuni seemned valmivad jms. Igal aastal teeb vähemalt üks õpilane selleteemalise loov- või uurimistöö. | Loovtöö või uurimistöö tulemused näitavad, et õueala mitmekesisus pole kahanenud | Õpilastel on võimalik bioloogilist mitmekesisust oma kooli ümbruses jälgida. | Bioloogi-list mitmeke-sisust pole kooli ümbru-ses uuritud. |  | x | x | Õppejuht |
| T 3.2. | Õuealale paigutatakse lindude pesakastid | Koostöös tööõpetuse õpetajaga valmistavad õpilased lindudele vähemalt kolm pesakasti ja paigutavad need kooli õuealale | Kooli õuealale on paigutatud kolm pesakasti. | Bioloogiline mitmekesisus õuealal suureneb, õpilastel on võimalik laiendada uurimistööde temaatikat | Õuealal pesakas-te pole. |  | x | x | Keskkonna-töörühm |
| T 3.3. | Õuealale paigutatakse putukahotellid | Koostöös tööõpetuse õpetajaga valmistavad õpilased igal kevadel putukahotelli ja paigutavad selle kooli õuealale | Igal kevadel lisandub kooli õuealale üks putukahotell (või korrastatakse vana) | Õpilaste teadlikkus ökoloogilistest suhetest paraneb | Putukahotelle kooli õuealal pole. |  | x | x | Õppejuht |
| T 3.4. | Korraldatakse lindude talvine toitmine. | Keskkonnatöörühm korraldab koostöös tööõpetuse õpetaja ja klassiõpetaja-tega lindude talvise toitmise (näiteks iga algklass ühel nädalal). | Kooliõues on igal talvel lindude toidumaja ning lindude lisasöötmine on korraldatud novembrist märtsini (vastavalt ilmale). | Õpilaste on võimalik õppida, kuidas linde talvel sööta. | Linde ei ole talvel söödetud. |  | x | x | Õppejuht |
|  | **Tegevus** | **Tegevuse täpsustus** | **Mõõdik** | **Tulemus** | **2015.a. I pool-aasta seisund** | **2015  II pool-aasta** | **20 16** | **20 17** | **VASTUTA-JA/ LÄBIVIIJA** |
| T 3.5. | Kooli juubeliks viiakse läbi tulpide istutamise kampaania | Keskkonna-töörühm korraldab koostöös klassijuhatajate ja huvijuhiga tulbisibulate kogumise ja istutamise, tulpide kevadise hooldamise. | Iga õpilane on toonud vähemalt ühe tulbisibula ja selle maha istutanud | Koolimaja ümbrus on kevadel ilus | Tulbi-istutami-se kampaa-niaid pole varem korralda-tud | x | x |  | Keskkonna-töörühm |
| T 3.6. | Loodussuuna õpilased teevad üle aasta uurimistöö õueala bioloogilise mitmekesisuse kindlakstegemi-seks (või tehakse sel teemal loovtöö). | Loodusainete õpetajad juhendavad õpilasi, kes soovivad uurida õueala bioloogilist mitmekesisust. | Igal aastal on tehtud vähemalt üks uurimistöö või loovtöö kooli õueala bioloogilisest mitmekesisu-sest | Kooli õueala on uuritud, tulemusi saab kasutada õppetöös | Kooli õueala bioloogi-list mitme-kesisust ei ole uuritud |  | x | x | Keskkonna-töörühm, õppejuht |
| E 4. | Kool on tuntud keskkonnateadliku haridusasutusena | | | | | | | | |
| T 4.1. | Vähemalt kord aastas viiakse lapsevanematele läbi roheline kohvik | Rohelise kohviku raames toimub kasutatud asjade vahetus/müük ning teavitatakse muudest kooli keskkonnasõbralikest tegevustest. | Lastevanemat-ele on roheline kohvik kord aastas läbi viidud. | Lastevanema-te side kooliga paraneb, keskkonna-teadlikkus tõuseb | Rohelist kohvikut pole läbi viidud | x | x | x | Direktor, keskkonna-töörühm |
| T 4.2 | Kooli Facebook lehel kirjeldatakse kooli keskkonnasõbra-likke tegevusi. | Tegevuskavas kirjeldatud tegevuste läbiviimise järel kajastatakse neid kooli facebook lehel | Keskkonna-tegevused on facebookis kajastatud | Kooli tuntakse kui keskkonna-teadlikku haridusasutust | Face-book lehel kajastatakse peamiselt kooli õpilaste saavutusi | x | x | x | Keskkonna-töörühm |
| T 4.3. | Algatatakse ja osaletakse ülelinnalistel, üleriigilistel ja rahvusvahelistel üritustel, keskkonnaprojek-tides ja kampaaniates | Keskkonna-töörühm tutvustab kolleegidele võimalusi keskkonna-projektides, kampaaniates ja üritustel osalemiseks ning korraldab võimalusel osalemise | Kool on aastas osalenud vähemalt ühes keskkonna-projektis, üritusel ja kampaanias | Õpiased on ettevõtlikud ja keskkonna-teadlikud | Kool osaleb rahvusvahelises kampaa-nias "Lääne-mere väljakut-se", algata-nud kampaa-nia "sussikott" | x | x | x | Keskkonna-töörühm |
|  | **Tegevus** | **Tegevuse täpsustus** | **Mõõdik** | **Tulemus** | **2015.a. I pool-aasta seisund** | **2015  II pool-aasta** | **20 16** | **20 17** | **VASTUTA-JA/ LÄBIVIIJA** |
| T 4.4. | Keskkonnasõbra-liku tegevuse kohta pressiteadete saatmine ja võimalusel artiklite avaldamine. | Kooli juhtkonnaga kokkuleppel teavitavad õpetajad ja õpilased meediat keskkonnatege-vustest ja nende tulemustest | Aastas on saadetud vähemalt kaks pressiteadet | Kool on tuntud keskkonna-teadliku haridusasutu-sena | Kool ei ole keskkon-nategevusi meedias tutvusta-nud | x | x | x | Direktor |
| E 5. | Kool on sotsiaalselt vastutustundlik | | | | | | | | |
| T 5.1. | Kooli majandamisel eelistatakse võimalusel ökomärgistega või keskkonnasõbra-likumalt toodetud ja kohalikust toorainest tooteid. | Vahendite soetamisel hinnavõrdluste tegemisel arvestatakse ka toote keskkonna-sõbralikkust | Koolis kasutatakse keskkonnasõb-ralikke, ökomärgistega tooteid | Kooli negatiivne keskkonnamõ-ju väheneb. | Üldjuhul kasutatakse odavai-maid tooteid | x | x | x | Majandus-juhataja |
| T 5.2. | Kooli majandamisel eelistatakse parandamist ja taaskasutust uute toodete ostmisele. | Igal aastal korraldatakse koolivormi jt koolikaupade vahetuslaat, rikki või katki läinud vahendid püütakse esmalt parandada, mitte uusi osta. | Vähemalt kaks korda aastas toimub koolivormi ost-müük-vahetus - üritus. | Kooli negatiivne keskkonnamõ-ju väheneb. | Vahendid, mida saab paranda-da väljavahetamise asemel, paranda-takse. Kord aastas korraldatakse võimalus koolivor-mi osta-müüa-vahetada | x | x | x | Keskkonna-töörühm |
| T 5.3. | Keskkonna-teadlikkuse suurendamiseks filmiõhtute korraldamine õpilastele ja vanematele. | Keskkonna--töörühm võtab ühendust firma-dega, kellelt saab laenutada keskkonna-teadlikkust suurendavaid filme, koostab ürituste sarja eelarve ja esitab selle direktorile. Filmiõhtud viiakse läbi vähemalt kolm korda aastas. | Kolm korda aastas on filmiõhtud läbi viidud. | Lastevanema-te side kooliga paraneb, keskkonna-teadlikkus tõuseb | Filmi--õhtuid ei ole korralda-tud. |  |  | x | Keskkonna-töörühm, direktor |
| T 5.4 | Koolimajja unustatud riiete, jalanõude jms taaskasutuse korraldamine (projekt „Kadri riidekapp“) | Igal kevadel korraldatakse näitus aasta jooksul kooli-majja unustatud esemetest ning kui omanikku ei leita, antakse need taaskasutusse. | Igal kevadel on "Kadri riidekapp" läbi viidud | Hoitakse ära ressursside raiskamine, keskkonna-teadlikkus tõuseb. | Osaliselt järgitakse sama põhimõ-tet. |  | x | x | Keskkonna-töörühm |
|  | **Tegevus** | **Tegevuse täpsustus** | **Mõõdik** | **Tulemus** | **2015.a. I pool-aasta seisund** | **2015  II pool-aasta** | **20 16** | **20 17** | **VASTUTA-JA/ LÄBIVIIJA** |
| T 5.5 | Vähemalt kord aastas õpetajate tervise- ja liikumispäevade korraldamine | Keskkonna-töörühm kaasab koostööpartne-rid kavanda-maks õpetajate tervise- ja liikumispäevad ning viib need läbi koostöös kooli juhtkonna ja partneritega. | Vähemalt üks tervise- ja liikumispäev õpetajatele on aastas läbi viidud. | Õpetajate meeskonnatöö paraneb, tervise-teadlikkus tõuseb. | Õpetaja-te tervi-se- ja liikumis-päevi on korralda-tud aeg-ajat. |  | x | x | Direktor, keskkonna-töörühm |
| T 5.6 | Ülekoolilise õpilaste ja õpetajate tervisenädala korraldamine kord aastas. | Keskkonna-töörühm kaasab koostööpart-nerid kavanda-maks õpilaste ja õpetajate tervisenädal ning viib selle läbi koostöös kooli juhtkonna ja partneritega. | Õpilaste ja õpetajate tervisenädal on kord aastas läbi viidud | Õpetajate ja õpilaste tervise-teadlikkus tõuseb. | Õpilaste ja õpetajate tervise-nädalat ei ole korralda-tud |  | x | x | Direktor, keskkonna-töörühm |
| T 5.7 | Õuevahetundide korraldamine vähemalt kolm korda nädalas (kuiva ilmaga). | Kooliõue liikumisvõima-luste suuren-damine ning graafiku koostamine õuevahetundide läbiviimiseks klasside kaupa. | Iga klass on saanud kuiva ilmaga vähemalt kolm korda nädalas vahetundi õues veeta. | Õpilaste tervise-käitumine paraneb. | Õuevahetunde ei organi-seerita, soovijad saavad kevadel ja sügisel õue minna. |  | x | x | Direktor, õppejuht, keskkonna-töörühm |
| T 5.8 | Liikumisvahetundide korraldamine igale klassile vähemalt kolm korda nädalas | Keskkonna-töörühm koostöös õpilasesinduse-ga koostab graafiku, millal klass saab kasutada vahetunniks saali, samuti kogub õpetajatelt ja õpilastelt ideid ning organiseerib just dance vms abil liikumisvahetun-ni koridoris. | Iga klass on saanud vähemalt kolm korda nädalas liikumisvahe-tunni. | Õpilaste tervise-käitumine paraneb. |  |  | x | x | Keskkonna-töörühm |
| T 5.9 | Liikumispausi sisseseadmine koolipäeva jooksul ning liikumist võimaldavate meetodite kasutamine õppetöös. | Keskkonna-töörühm koostöös juht-konnaga orga-niseerib õpetaja-tele koolituse liikumist võimal-davate meeto-dite kasutami-sest õppetöös ning liikumis-pausi võtetest. Õpetajad raken-davad õpitut. | Igal koolipäeval on vähemalt üks liikumispaus. Koolipäeva jooksul on vähemalt pooltes tundides rakendatud liikumist võimaldavaid meetodeid õppetöös. | Õpilaste tervisekäitu-mine paraneb | Liikumis-pause ja liikumist võimaldavaid meeto-deid rakenda-takse peamiselt algklasside tundides. |  | x | x | Õppejuht |